b'\n_START_ARTICLE_\nMedvedki na semnju\n_START_SECTION_\nInterpretacija\n_START_PARAGRAPH_\nNekega dne se je medvedka mama, ki ji je bilo ime Meta odlo\xc4\x8dila, da njeni trije sinovi medvedki, ker so bili pridni, lahko z njo odidejo na semenj, tam pa jim bo kupila nekaj kar si \xc5\xbeelijo. Skokec si za\xc5\xbeeli zelen klobu\xc4\x8dek, Smukec bel predpasnik in Jakec rumene hla\xc4\x8dke. Na semenj so se odpravili slede\xc4\x8di dan zjutraj. Napravili so se in umili, ter podali na pot. Ko so prispeli pa so sli\xc5\xa1ali, da poteka tudi tekmovanje v petju, risanju in plezanju. Vsi trije medvedki so bili navdu\xc5\xa1eni, \xc5\xa1e posebej pa Jakec, ki je mamici kar takoj pokazal, da ga je babica nau\xc4\x8dila pesmico, ki bi jo lahko zapel. Mamica je bila navdu\xc5\xa1ena nad pesmico, prav tako pa tudi redar, ki jo je sli\xc5\xa1al in mu je dal meden kola\xc4\x8d. Prav tako pa sta se tudi Skokec in Smukec odlo\xc4\x8dila, da bosta nastopala. Skokec se je odlo\xc4\x8dil, da bo plezal, Smukec pa, da bo narisal je\xc5\xbea s hru\xc5\xa1ko. Ko pa so se od\xc5\xa1li igrat na vrtiljak in tobogan so sre\xc4\x8dali strica Benjamina, ki jih je povabil na pija\xc4\x8do, ter ne\xc4\x8dakom kupil vsakemu svoj balon. Tedaj pa je pri\xc5\xa1el \xc4\x8das za nastop, vendar so mali medvedki ugotovili, da so \xc5\xa1e premladi, da bi nastopili. Na sre\xc4\x8do je bil z njimi stric Benjamin, ki pa je poznal sodnik, le ta pa jih je po pogovoru spustil naprej. Tekmovanje se je pri\xc4\x8delo in mama Meta ni mogla skriti svojega navdu\xc5\xa1enja in je jokala od sre\xc4\x8de, ko je ugotovila, da so vsi trije njeni medvedki zmagali na tekmovanju. Jakec je za nagrado dobil orglice, Smukec slikanico, Skokec pa nogometno \xc5\xbeogo in plezalne copate. Od vsega navdu\xc5\xa1enja so skoraj pozabili po kaj so pri\xc5\xa1li na semenj, zato so odhiteli do prodajalcev, ki so svoje stojnice \xc5\xbee pospravljali. Imeli so veliko sre\xc4\x8do, ujeli so prodajalce in dobili vse obleke za pol cene. Tako je Skokec dobil zelen klobuk, Smukec bel predpasnik in Jakec rumene hla\xc4\x8dke. Mama Meta si je \xc5\xbeelela kupiti \xc5\xa1e rde\xc4\x8do ruto z belimi pikami vendar pa ji je zmanjkalo denarja, zato so se odpravili proti domu. Ko pa so se \xc5\xbee odpravljali so zasli\xc5\xa1ali, da se pri\xc4\x8denja nagradno \xc5\xberebanje, zato so od\xc5\xa1li \xc5\xa1e tja. Na odru je bila \xc5\xa1katla s \xc5\xa1tevilkami vstopnic za na semenj ob njej pa je stal velik medved z rde\xc4\x8do pentljo okoli vratu, s \xc5\xa1apo pa je segal vanjo in vlekel ven listke. Tako je na koncu zadela tudi mama in tako dobila rde\xc4\x8do ruto z belimi pikami, ki si jo je tako \xc5\xbeelela. Zatem so se odpravili domov in celo pot prepevali in se veselili.\n_START_SECTION_\nOpis oseb\n_START_PARAGRAPH_\nMama Meta je odlo\xc4\x8dna mama, ki vedno ve kdaj je \xc4\x8das za delo in kdaj za zabavo. je zmerna in zna delati z denarjem. Njeni trije mladi sinovi Skokec Smukec in Jakec pa so razposajeni medvedki. vsak od njih ima vsak svoje vrline. Skokec je pravi \xc5\xa1portnik, Smukec slikar da mu ni para, Jakec pa ima neverjeten lep glas, ter zna zapeti pesmico, ki ga je nau\xc4\x8dila babica. Trije medvedki pa imajo tudi strica Benjamina, ki je zelo radodaren in ima zelo rad svoje ne\xc4\x8dake. Prav tako je vedno blizu, ko ga potrebujejo, saj prepri\xc4\x8da predsednika, da jih spusti na tekmovanje, \xc4\x8deprav so premladi.\n_START_SECTION_\nPravljica\n_START_PARAGRAPH_\nPravljica je prozno besedilo. Zanjo je zna\xc4\x8dilno, da kraj in \xc4\x8das nista dolo\xc4\x8dena, dobro vedno zmaga nad slabim, \xc5\xbeivali imajo magi\xc4\x8dne sposobnosti in \xc4\x8dlove\xc5\xa1ke lastnosti, tako so sposobne govoriti in razmi\xc5\xa1ljati kot ljudje. na koncu pa junak vedno \xc5\xbeivi sre\xc4\x8dno do konca svojega \xc5\xbeivljenja Iz pravljice\xc2\xa0\xc2\xbbmedvedki na semnju\xc2\xab\xc2\xa0pa je razvidno tudi, da pisatelj velikokrat vklju\xc4\x8di tudi kak\xc5\xa1en verz. Saj v tej pravljici Jakec ves \xc4\x8das poje pesmico, ki ga je nau\xc4\x8dila njegova babica. To prozno delo pa ima tudi prvine [Socialne pravljice], saj je mati Meta zelo prera\xc4\x8dunljiva, vedno pazi kako bo razporedila svoj denar, tako, da se bodo otroci lahko veselili in bo \xc5\xa1e vedno lahko kupila, kar potrebuje.'